Kichwa: Coronavirus: Rwanda yatangaza kisa chake cha kwanza cha virusi vya Corona (COVID-19)\nKwa kuzingatia jina la hapo juu la makala ya kuwaziwa, fikiria makala.\n
Rais Paul Kagame wa Rwanda

Raia huyo hakuwa na dalili zozote za virusi vya Corona wakati anawasili nchini Rwanda na alijipeleka mwenyewe kwenye kituo cha afya Machi 13, ambapo alifanyiwa vipimo mara moja.

Wizara ya afya imesema kwa sasa anaendelea na matibabu, hali yake imeimarika na ametengwa na wagonjwa wengine.  

Wote aliotangamana na mgonjwa huyo wanaendelea kutafutwa katika juhudi za kuudhibiti ugonjwa huo. 

''Raia wote wa Rwanda wanastahili kufuata sheria zote zilizotolewa na wizara ya afya hasa kuhusu kuosha mikono kila mara,'' taarifa hiyo imesema. 

Kagame asema Rwanda iko tayari kukabialiana na janga la Corona

Kupitia ujumbe wake katika mtandao wa Twitter, Rais Paul Kagame amesema, '' Kama kawaida tutapita changamoto hizi kupitia ushirkiano.''

Alitaka raia kufikiria waathirika, familia zao na rafiki zao.''

Bwana Kagame amewatakia wagonjwa wote afueni ya haraka na kumshukuru Dr Tedros Adhanom Ghebreyesus, Mkuu wa Shirika la Afya Duniani la Umoja wa Mataifa (WHO), na idara yote kwa ujumla kwa uongozi wao wakati huu wa majaribu na kuwaombea wahudumu wa afya kuendelea kuwa imara wanapokuwa mstari wa mbele kukabiliana na janga hili. 

Dr Ngamije Daniel, Waziri wa Afya Rwanda, amesema nchi iko tayari kukabiliana na Corona

Taarifa hiyo pia imesihi raia kutohudhuria mikusanyko ya umma na kuarifu mamlaka iwapo watashuhudia tukio wanalolishuku kupiga simu kupitia nambari 114. 

Kupitia mahojiano na kituo cha redio cha taifa cha Radio Rwanda, Dr Ngamije Daniel, Waziri wa Afya wa Rwanda amesema kwamba nchi yake iko tayari kupambana na virusi hivyo. 

''Nchi iko tayari ... kwa misingi wafanyakazi wenye ujuzi...''

Waziri Dr Ngamije pia amesema kwamba katika kipindi cha wiki mbili zijazo kuanzia Jumamosi, mikusanyiko ambayo  sio lazima au makutano yoyote ya watu imepigwa marufuku.

Aidha, shirika la ndege la Rwanda limetangaza kusitisha safari zake za ndege kwa muda kwena nchini India kwasababu ya mlipuko wa Corona hadi Aprili 30, 2020 na kuahidi kwamba aitachukua hatua kadhaa kwa safariki walioathirika...